
Euroopan parlamentti, joka
–	ottaa huomioon komission ehdotuksen neuvostolle (COM(2023)0529),
–	ottaa huomioon Euroopan unionin toiminnasta tehdyn sopimuksen 115 artiklan, jonka mukaisesti neuvosto on kuullut parlamenttia (C9-0339/2023),
–	ottaa huomioon työjärjestyksen 82 artiklan,
–	ottaa huomioon talous- ja raha-asioiden valiokunnan mietinnön (A9-0066/2024),
1.	hyväksyy komission ehdotuksen sellaisena kuin se on tarkistettuna;
2.	pyytää komissiota muuttamaan ehdotustaan vastaavasti Euroopan unionin toiminnasta tehdyn sopimuksen 293 artiklan 2 kohdan mukaisesti;
[bookmark: _GoBack]3.	pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;
4.	pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;
5.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.


Tarkistus 1
Ehdotus direktiiviksi
Johdanto-osan 2 a kappale (uusi)
	

	Komission teksti
	Tarkistus

	
	(2 a)	Veropohjan rapautumisella ja voitonsiirroilla tarkoitetaan verosuunnittelustrategioita, joiden avulla monikansalliset yritykset kiertävät veroja verosääntelyn aukkoja ja eroavuuksia hyväksi käyttäen. Siirtohinnoittelua tarvitaan nykyisin sen määrittämiseen, missä voitot ilmoitetaan, mutta sitä käytetään myös väärin yritysten verovelvoitteiden pienentämiseen korkeamman verotuksen maissa, mikä johtaa voitonsiirtoihin. Jäsenvaltioiden ja verovelvollisten olisi sovellettava markkinaehtoperiaatetta siten, että taataan verotuksen parempi oikeusvarmuus verovelvollisille ja minimoidaan mahdollisuudet voitonsiirtoihin.



Tarkistus 2
Ehdotus direktiiviksi
Johdanto-osan 2 b kappale (uusi)
	

	Komission teksti
	Tarkistus

	
	(2 b)	Pitkän aikavälin ratkaisuna veronkierron tehokkaaseen torjumiseen ja monikansallisten konsernien tosiasiallisen vähimmäisverotason takaamiseen olisi omaksuttava sellainen järjestelmä, jossa sovelletaan veropohjan kaavamaista jakoa kaikkien jäsenvaltioiden hyödyksi.



Tarkistus 3
Ehdotus direktiiviksi
Johdanto-osan 3 kappale
	

	Komission teksti
	Tarkistus

	(3)	Silloin kun jäsenvaltiot soveltavat tai tulkitsevat markkinaehtoperiaatetta eri tavoin, ne aiheuttavat tilanteita, jotka voivat vahingoittaa sisämarkkinoita. Sovellettavien siirtohinnoittelusääntöjen epäyhdenmukaisuus voi paitsi johtaa kaksinkertaiseen verotukseen myös mahdollistaa voitonsiirrot ja veronkierron. Sääntöjen epäyhdenmukaisuus muodostaa merkittävän veroesteen rajatylittävää toimintaa harjoittaville yrityksille, aiheuttaa todennäköisesti talouden vääristymistä ja tehottomuutta sekä vaikuttaa kielteisesti rajatylittäviin investointeihin ja kasvuun.
	(3)	Silloin kun jäsenvaltiot soveltavat tai tulkitsevat markkinaehtoperiaatetta huomattavasti poikkeavilla tavoin, ne saavat aikaan tilanteita, jotka voivat vahingoittaa sisämarkkinoita ja aiheuttaa yrityksille tarpeettomia kustannuksia, jos syntyy riita-asioita, sekä edistää haitallista verokilpailua, houkutella aggressiivisia veronkiertorakenteita, olla laitonta valtiontukea ja vähentää jäsenvaltioilta saatavia tuloja. Sovellettavien siirtohinnoittelusääntöjen epäyhdenmukaisuus voi paitsi johtaa kaksinkertaiseen verotukseen myös mahdollistaa voitonsiirrot, veronkierron ja kaksinkertaisen verottamatta jäämisen. Sääntöjen merkittävät epäyhdenmukaisuudet voivat olla vakava uhka verotulojen, veromoraalin ja verohallintojen rajallisten valmiuksien kannalta. Lisäksi epäyhdenmukaisuudet muodostavat esteitä rajatylittävää toimintaa harjoittaville yrityksille, erityisesti pk-yrityksille, ja aiheuttavat todennäköisesti talouden vääristymistä ja tehottomuutta sekä vaikuttavat kielteisesti rajatylittäviin investointeihin ja kasvuun. Lisäksi komission olisi varmistettava, että tämä direktiivi ei aiheuta ristiriitaa OECD:n uusimpien ohjeiden kanssa, mukaan lukien pilarin 1 Amount A ja Amount B, joilla pyritään yksinkertaistamaan nykyisiä siirtohinnoittelusääntöjä.



Tarkistus 4
Ehdotus direktiiviksi
Johdanto-osan 3 a kappale (uusi)
	

	Komission teksti
	Tarkistus

	
	(3 a)	Verohallintojen olisi kuitenkin otettava huomioon, että etuyhteydessä olevien yritysten voi olla aidosti vaikeaa määrittää markkinahintaa täsmällisesti markkinavoimien puuttuessa tai otettaessa käyttöön tiettyä kaupallista strategiaa.



Tarkistus 5
Ehdotus direktiiviksi
Johdanto-osan 3 b kappale (uusi)
	

	Komission teksti
	Tarkistus

	
	(3 b)	OECD arvioi BEPS-hankkeen alussa vuonna 2013 menetelmään ja tietoihin liittyvät rajoitukset huomioon ottaen, että veropohjan rapautumiseen ja voitonsiirtoihin liittyvien käytäntöjen eli ns. BEPS-käytäntöjen, mukaan lukien siirtohinnoittelun manipulointi, vuoksi yhtiöverotuloja menetetään maailmanlaajuisesti 100–240 miljardia Yhdysvaltain dollaria vuodessa1 a.

	
	_________________

	
	1 a https://www.oecd.org/tax/beps-project-explanatory-statement-9789264263437-en.htm



Tarkistus 6
Ehdotus direktiiviksi
Johdanto-osan 4 kappale
	

	Komission teksti
	Tarkistus

	(4)	Tässä direktiivissä vahvistetaan säännöt, joilla varmistetaan markkinaehtoperiaatteen yhdenmukainen soveltaminen kaikkialla unionissa. Siten pyritään parantamaan verotuksen oikeusvarmuutta sekä vähentämään kaksinkertaista verotusta ja kaksinkertaista verottamatta jäämistä.
	(4)	Tässä direktiivissä vahvistetaan säännöt, joilla varmistetaan markkinaehtoperiaatteen yhdenmukainen soveltaminen kaikkialla unionissa. Siten pyritään parantamaan verotuksen oikeusvarmuutta, vähentämään kaksinkertaista verottamatta jäämistä ja kaksinkertaista verotusta sekä verosäännösten noudattamisesta aiheutuvia kustannuksia ja oikeudenkäyntikuluja erityisesti niille verovelvollisille, jotka toimivat yli rajojen unionin alueella, ja torjumaan veronkiertoa.



Tarkistus 7
Ehdotus direktiiviksi
Johdanto-osan 6 kappale
	

	Komission teksti
	Tarkistus

	(6)	Jotta varmistetaan, että kaksinkertainen verotus korjataan, jäsenvaltioilla olisi oltava käytössään asianmukaiset mekanismit vastaoikaisun tekemiseksi, kun toisessa jäsenvaltiossa tai kolmannen maan lainkäyttöalueella tehdään ensioikaisu. Jäsenvaltioilla olisi erityisesti oltava mahdollisuus tehdä vastaoikaisuja, eikä niiden pitäisi rajoittaa vastaoikaisujen tekemistä keskinäisiin sopimusmenettelyihin, vaan oikaisuja pitäisi voida tehdä myös seuraavien tuloksena: i) nopeutetut menettelyt, jotka on saatettava päätökseen 180 päivän kuluessa ja joita voidaan soveltaa silloin, kun ei ole epäilystä siitä, ettei ensioikaisu olisi perusteltu; nopeutetun menettelyn tapauksessa ei tarvitse käynnistää keskinäistä sopimusmenettelyä, sekä ii) yhteistarkastukset tai muut kansainvälisen yhteistyön muodot, joihin kuuluvat muun muassa monenväliset riskinarviointiohjelmat, kuten luottamukseen ja yhteistyöhön perustuva eurooppalainen lähestymistapa (European Trust and Cooperation Approach, ETACA) sekä kansainvälinen vaatimustenmukaisuuden varmistusohjelma (International Compliance Assurance Programme, ICAP).
	(6)	Jotta varmistetaan, että kaksinkertainen verotus korjataan, jäsenvaltioilla olisi oltava käytössään asianmukaiset mekanismit vastaoikaisun tekemiseksi, kun toisessa jäsenvaltiossa tai kolmannen maan lainkäyttöalueella tehdään ensioikaisu. Jäsenvaltioilla olisi erityisesti oltava mahdollisuus tehdä vastaoikaisuja, eikä niiden pitäisi rajoittaa vastaoikaisujen tekemistä keskinäisiin sopimusmenettelyihin, vaan oikaisuja pitäisi voida tehdä myös seuraavien tuloksena: i) nopeutetut menettelyt, jotka on saatettava päätökseen 180 päivän kuluessa ja joita voidaan soveltaa silloin, kun ei ole epäilystä siitä, ettei ensioikaisu olisi perusteltu; nopeutetun menettelyn tapauksessa ei tarvitse käynnistää keskinäistä sopimusmenettelyä, sekä ii) yhteistarkastukset tai muut kansainvälisen yhteistyön muodot, joihin kuuluvat muun muassa monenväliset riskinarviointiohjelmat, kuten luottamukseen ja yhteistyöhön perustuva eurooppalainen lähestymistapa (European Trust and Cooperation Approach, ETACA) sekä kansainvälinen vaatimustenmukaisuuden varmistusohjelma (International Compliance Assurance Programme, ICAP). Tätä varten jäsenvaltioiden olisi käytettävä kaikkia menettelyjä ja järjestelyjä, joista säädetään hallinnollista yhteistyötä koskevassa direktiivissä (DAC) ja erityisesti sen kolmannessa ja kuudennessa tarkistuksessa, jotka kattavat ennakkohinnoittelusopimuksiin liittyvän tietojenvaihdon ja tietojenvaihdon välittäjien tai asianomaisen verovelvollisen ilmoittamista raportoitavista rajatylittävistä järjestelyistä.



Tarkistus 8
Ehdotus direktiiviksi
Johdanto-osan 6 a kappale (uusi)
	

	Komission teksti
	Tarkistus

	
	(6 a)	Koska riita-asioiden määrä saattaa lisääntyä, tässä direktiivissä olisi otettava käyttöön nopeutettuja menettelyjä, joilla voidaan vastata kaikkiin vaateisiin. Välimiesmenettelyn olisi oltava nopea, jotta voidaan päästä sopuratkaisuihin ja siten välttyä mahdollisilta ongelmilta ja riita-asioilta.



Tarkistus 9
Ehdotus direktiiviksi
Johdanto-osan 6 b kappale (uusi)
	

	Komission teksti
	Tarkistus

	
	(6 b)	Helposti saatavilla olevat riitojenratkaisumekanismit ovat keskeisen tärkeitä rajatylittävälle kaupankäynnille, sillä ne takaavat verotuksen oikeusvarmuuden ja poistavat verovelvollisilta kaksinkertaisen verotuksen. Keskinäisten sopimusmenettelyjen käytön lisääminen EU:n välimiesmenettely-yleissopimuksen mukaisesti voi auttaa ratkaisemaan asiat lyhyemmässä ajassa. Tätä varten jäsenvaltioita pyydetään osoittamaan riittävät resurssit, jotta määräaikoja noudatetaan ja keskinäisistä sopimusmenettelyistä voi tulla tehokas väline kaksinkertaisen verotuksen poistamiseksi.



Tarkistus 10
Ehdotus direktiiviksi
Johdanto-osan 7 kappale
	

	Komission teksti
	Tarkistus

	(7)	On myös olemassa perusteltuja syitä olla tekemättä vastaoikaisua tai tehdä ensioikaisua pienempi vastaoikaisu. Jäsenvaltion ei pitäisi tehdä vastaoikaisua seuraavissa tapauksissa: i) ensioikaisun ei katsota olevan markkinaehtoperiaatteen mukainen, ii) ensioikaisu ei johda toisella lainkäyttöalueella sellaisen voiton verotukseen, josta kyseisessä jäsenvaltiossa sijaitsevalle etuyhteydessä olevalle yritykselle on jo määrätty vero, tai iii) tapauksessa on osapuolena kolmannen maan lainkäyttöalue, jonka kanssa ei ole tehty kaksinkertaista verotusta koskevaa sopimusta. Ilman ensioikaisua jäsenvaltio voi tehdä oikaisun alaspäin vain, jos i) alaspäin tehtävä oikaisu on markkinaehtoperiaatteen mukainen, ii) alaspäin tehtävää oikaisua vastaava määrä on sisällytetty etuyhteydessä olevan yrityksen voittoon toisella lainkäyttöalueella eli siitä on kannettu vero, ja iii) asianomaiselle lainkäyttöalueelle on ilmoitettu aikomuksesta tehdä oikaisu alaspäin. Edellä kuvatuilla säännöksillä pyritään varmistamaan, i) että i) jäsenvaltioilla säilyy oikeus arvioida, onko ensioikaisu markkinaehtoinen, sekä ii) estämään kaksinkertainen verotus ja toisaalta kaksinkertainen verottamatta jääminen. Jäsenvaltioiden ei pitäisi luoda tilanteita, jotka johtavat kaksinkertaiseen verottamatta jäämiseen.
	(7)	On myös olemassa perusteltuja syitä olla tekemättä vastaoikaisua tai tehdä ensioikaisua pienempi vastaoikaisu. Jäsenvaltion ei pitäisi tehdä vastaoikaisua seuraavissa tapauksissa: i) ensioikaisun ei katsota olevan markkinaehtoperiaatteen mukainen, ii) ensioikaisu ei johda toisella lainkäyttöalueella sellaisen voiton verotukseen, josta kyseisessä jäsenvaltiossa sijaitsevalle etuyhteydessä olevalle yritykselle on jo määrätty vero, tai iii) tapauksessa on osapuolena kolmannen maan lainkäyttöalue, jonka kanssa ei ole tehty kaksinkertaista verotusta koskevaa sopimusta. Ilman ensioikaisua jäsenvaltio voi tehdä oikaisun alaspäin vain, jos i) alaspäin tehtävä oikaisu on markkinaehtoperiaatteen mukainen eikä johda kaksinkertaiseen verottamatta jäämiseen, ii) alaspäin tehtävää oikaisua vastaava määrä on sisällytetty etuyhteydessä olevan yrityksen voittoon toisella lainkäyttöalueella eli siitä on kannettu vero, ja iii) asianomaiselle lainkäyttöalueelle on ilmoitettu aikomuksesta tehdä oikaisu alaspäin. Edellä kuvatuilla säännöksillä pyritään varmistamaan, että i) jäsenvaltioilla säilyy oikeus arvioida, onko ensioikaisu markkinaehtoinen, sekä ii) estämään kaksinkertainen verotus ja toisaalta kaksinkertainen verottamatta jääminen. Jäsenvaltioiden ei pitäisi luoda tilanteita, jotka johtavat kaksinkertaiseen verottamatta jäämiseen.



Tarkistus 11
Ehdotus direktiiviksi
Johdanto-osan 13 kappale
	

	Komission teksti
	Tarkistus

	(13)	Riitojen välttämiseksi ja yhteisen lähestymistavan varmistamiseksi kaikkialla unionissa tässä direktiivissä säädetään lisäksi, ettei verovelvollisen osalta pitäisi tehdä oikaisua, mikäli sen tulokset ovat kvartiilivälin sisällä, ellei verohallinto tai verovelvollinen osoita, että kyseisen tapauksen tosiseikkojen ja olosuhteiden vuoksi tuloksen olisi sijoituttava johonkin muuhun kohtaan vaihteluväliä. Jos etuyhteystoimen tulokset ovat markkinaehtoisen vaihteluvälin ulkopuolella, verohallinnoilla olisi oltava velvollisuus oikaista niitä kaikkien tulosten mediaaniin, ellei verovelvollinen tai verohallinto osoita, että jokin muu kohta vaihteluvälillä olisi luotettavampi markkinaehtoinen hinta tarkasteltavana olevassa tapauksessa.
	(13)	Riitojen välttämiseksi, asiaan liittyvien yrityksille aiheutuvien kustannusten vähentämiseksi ja yhteisen lähestymistavan varmistamiseksi kaikkialla unionissa tässä direktiivissä säädetään lisäksi, ettei verovelvollisen osalta pitäisi tehdä oikaisua, mikäli sen tulokset ovat kvartiilivälin sisällä, ellei verohallinto tai verovelvollinen osoita, että kyseisen tapauksen tosiseikkojen ja olosuhteiden vuoksi tuloksen olisi sijoituttava johonkin muuhun kohtaan vaihteluväliä. Jos etuyhteystoimen tulokset ovat markkinaehtoisen vaihteluvälin ulkopuolella, verohallinnoilla olisi oltava velvollisuus oikaista niitä kaikkien tulosten mediaaniin, ellei verovelvollinen tai verohallinto osoita, että jokin muu kohta vaihteluvälillä olisi luotettavampi markkinaehtoinen hinta tarkasteltavana olevassa tapauksessa.



Tarkistus 12
Ehdotus direktiiviksi
Johdanto-osan 14 kappale
	

	Komission teksti
	Tarkistus

	(14)	Jotta voidaan keventää rasitetta, joka rajatylittävää toimintaa unionissa harjoittaville verovelvollisille aiheutuu sääntöjen noudattamisesta, olisi myös yhdenmukaistettava siirtohinnoittelun dokumentointia. Yhden vakiomallin sekä sisältöä ja kielijärjestelyjä koskevien sääntöjen vahvistaminen, määräaikojen asettaminen sekä näiden vaatimusten soveltamisalaan kuuluvien verovelvollisten määrittäminen ottaen huomioon OECD:n siirtohinnoitteluohjeiden V luku (”Dokumentointi”) sekä etuyhteydessä keskenään olevien yritysten siirtohinnoitteluasiakirjoja Euroopan unionissa koskevat menettelysäännöt33 yksinkertaistaisivat järjestelmää ja voisivat tuoda kustannussäästöjä.
	(14)	Jotta voidaan keventää rasitetta, joka rajatylittävää toimintaa unionissa harjoittaville verovelvollisille aiheutuu sääntöjen noudattamisesta, sekä torjua veronkierron riskiä, olisi myös yhdenmukaistettava siirtohinnoittelun dokumentointia. Yhden vakiomallin sekä sisältöä ja kielijärjestelyjä koskevien sääntöjen vahvistaminen, määräaikojen asettaminen sekä näiden vaatimusten soveltamisalaan kuuluvien verovelvollisten määrittäminen ottaen huomioon OECD:n siirtohinnoitteluohjeiden V luku (”Dokumentointi”) sekä etuyhteydessä keskenään olevien yritysten siirtohinnoitteluasiakirjoja Euroopan unionissa koskevat menettelysäännöt33 yksinkertaistaisivat järjestelmää ja voisivat tuoda kustannussäästöjä. Näiden ilmaisujen yhdenmukainen tulkinta unionin tasolla on myös tarpeen, jotta veroviranomaisten ja yritysten olisi helpompi soveltaa tätä direktiiviä. Tämän vuoksi jäsenvaltioiden olisi annettava verohallinnoilleen valtuudet hoitaa tehokkaasti siirtohinnoitteluun liittyvät yhteiset dokumentointia koskevat toimet.

	_________________
	_________________

	33 Neuvoston ja neuvostossa kokoontuneiden jäsenvaltioiden hallitusten edustajien päätöslauselma, annettu 27.6.2006, etuyhteydessä keskenään olevien yritysten siirtohinnoitteluasiakirjoja Euroopan unionissa koskevista menettelysäännöistä, 2006/C 176/01 (https://eur-lex.europa.eu/legal-content/FI/TXT/?uri=uriserv%3AOJ.C_.2006.176.01.0001.01.FIN&toc=OJ%3AC%3A2006%3A176%3AFULL).
	33 Neuvoston ja neuvostossa kokoontuneiden jäsenvaltioiden hallitusten edustajien päätöslauselma, annettu 27.6.2006, etuyhteydessä keskenään olevien yritysten siirtohinnoitteluasiakirjoja Euroopan unionissa koskevista menettelysäännöistä, 2006/C 176/01 (https://eur-lex.europa.eu/legal-content/FI/TXT/?uri=uriserv%3AOJ.C_.2006.176.01.0001.01.FIN&toc=OJ%3AC%3A2006%3A176%3AFULL).



Tarkistus 13
Ehdotus direktiiviksi
Johdanto-osan 16 kappale
	

	Komission teksti
	Tarkistus

	(16)	Verotuksen oikeusvarmuuden parantamiseksi verovelvollisten kannalta ja kaksinkertaisen verotuksen riskin pienentämiseksi tässä direktiivissä säädetään, että siirtohinnoittelun alalla voidaan vahvistaa lisää yhteisiä sitovia sääntöjä täytäntöönpanosäädöksillä. Näillä täytäntöönpanosäädöksillä olisi annettava verovelvollisille selkeä kuva siitä, mitä unionin veroviranomaiset pitävät hyväksyttävänä tiettyjen liiketoimien osalta, ja niissä olisi myös säädettävä niin sanotuista safe harbour -järjestelyistä, jotka vähentävät säännösten noudattamisesta aiheutuvaa rasitetta ja riitoja. Kun otetaan huomioon tällaisten toimenpiteiden mahdolliset vaikutukset kansallisiin täytäntöönpano- ja toimivaltuuksiin välittömän verotuksen alalla ja sellaisten verotusoikeuksien käyttö, jotka on myönnetty kaksinkertaisen verotuksen tai kaksinkertaisen verottamatta jäämisen estävien kahden- tai monenvälisten verosopimusten nojalla, sekä mahdolliset vaikutukset jäsenvaltioiden veropohjiin, neuvostolle olisi siirrettävä täytäntöönpanovalta hyväksyä komission ehdotuksesta tämän direktiivin nojalla tehdyt päätökset.
	(16)	Verotuksen oikeusvarmuuden parantamiseksi verovelvollisten kannalta ja kaksinkertaisen verottamatta jäämisen ja kaksinkertaisen verotuksen riskin pienentämiseksi ja ottaen huomioon tällaisten toimenpiteiden mahdolliset vaikutukset kansallisiin täytäntöönpano- ja toimivaltuuksiin välittömän verotuksen alalla ja sellaisten verotusoikeuksien käyttö, jotka on myönnetty kaksinkertaisen verotuksen tai kaksinkertaisen verottamatta jäämisen estävien kahden- tai monenvälisten verosopimusten nojalla, sekä mahdolliset vaikutukset jäsenvaltioiden veropohjiin, komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä siirtohinnoittelua koskevien sitovien uusien sääntöjen vahvistamiseksi. Näillä delegoiduilla säädöksillä olisi annettava verovelvollisille selkeä kuva siitä, mitä unionin veroviranomaiset pitävät hyväksyttävänä tiettyjen liiketoimien osalta, ja niissä olisi myös säädettävä niin sanotuista safe harbour -järjestelyistä, jotka vähentävät säännösten noudattamisesta aiheutuvaa rasitetta ja riitoja.



Tarkistus 14
Ehdotus direktiiviksi
Johdanto-osan 16 a kappale (uusi)
	

	Komission teksti
	Tarkistus

	
	(16 a)	Koska siirtohinnoittelu on asia, joka kehittyy ajan myötä, on olennaisen tärkeää seurata jatkuvasti tarvetta tehdä mukautuksia tähän direktiiviin, jotta voidaan taata siirtohinnoittelumenetelmien yhdenmukaisuus unionissa ja maailmanlaajuisesti.



Tarkistus 15
Ehdotus direktiiviksi
Johdanto-osan 16 b kappale (uusi)
	

	Komission teksti
	Tarkistus

	
	(16 b)	EU:n yhteinen siirtohinnoittelufoorumi on tarjonnut käytännön ratkaisuja siirtohinnoittelukäytäntöjen aiheuttamiin haasteisiin kaikissa jäsenvaltioissa. Kyseisen foorumin perustaminen uudelleen laajennettuna antaa jäsenvaltioiden kansallisille asiantuntijoille mahdollisuuden yhdessä yritysyhteisön, tiedemaailman ja kansalaisyhteiskunnan edustajien kanssa tarjota tukea komissiolle, minkä ansiosta on mahdollista antaa sellaista lainsäädäntöä, jolla voidaan saavuttaa ilmoitettu tavoite yritysten oikeusvarmuuden lisäämisestä unionissa. Verovelvollisten ja veroviranomaisten yhteinen näkemys tarjoaa kattavamman näkökulman käytännön ratkaisujen löytämisen yhteydessä.



Tarkistus 16
Ehdotus direktiiviksi
Johdanto-osan 17 kappale
	

	Komission teksti
	Tarkistus

	(17)	Komission olisi laadittava arviointi jäsenvaltioiden toimittamien ja saatavilla olevien muiden tietojen perusteella tässä direktiivissä vahvistettujen uusien sääntöjen tuloksellisuuden arvioimiseksi.
	(17)	Komission olisi laadittava arviointi jäsenvaltioiden toimittamien ja saatavilla olevien muiden tietojen perusteella tässä direktiivissä vahvistettujen uusien sääntöjen tuloksellisuuden ja vaikutusten arvioimiseksi ja liitettävä siihen tarvittaessa lainsäädäntöehdotus.



Tarkistus 17
Ehdotus direktiiviksi
Johdanto-osan 17 a kappale (uusi)
	

	Komission teksti
	Tarkistus

	
	(17 a)	Komission olisi tarkasteltava uudelleen tämän direktiivin soveltamista sellaisten monikansallisten konsernien osalta, jotka kuuluvat ehdotuksen neuvoston direktiiviksi yritysten tuloverotusta Euroopassa koskevasta kehyksestä (BEFIT-kehys) soveltamisalaan.



Tarkistus 18
Ehdotus direktiiviksi
Johdanto-osan 18 kappale
	

	Komission teksti
	Tarkistus

	(18)	Jotta pk-yritykset voisivat hyötyä suoraan sisämarkkinoiden eduista ilman tarpeetonta hallinnollista lisärasitetta, tiedot tässä direktiivissä vahvistetuista verosäännöksistä olisi asetettava saataville yhteisen digitaalisen palveluväylän kautta asetuksen (EU) 2018/172434 mukaisesti. Yhteisen digitaalisen palveluväylän kautta rajatylittävät käyttäjät voivat yhden luukun periaatteella saada verkossa tietoja, hoitaa menettelyjä ja käyttää neuvontapalveluja, jotka ovat sisämarkkinoiden toiminnan kannalta olennaisia.
	(18)	Jotta pk-yritykset voisivat hyötyä suoraan sisämarkkinoiden eduista ilman tarpeetonta hallinnollista lisärasitetta, tiedot tässä direktiivissä vahvistetuista verosäännöksistä olisi asetettava saataville yhteisen digitaalisen palveluväylän kautta asetuksen (EU) 2018/172434 mukaisesti. Yhteisen digitaalisen palveluväylän kautta rajatylittävät käyttäjät voivat yhden luukun periaatteella saada verkossa tietoja, hoitaa menettelyjä ja käyttää neuvontapalveluja, jotka ovat sisämarkkinoiden toiminnan kannalta olennaisia. Kyseisen yhden luukun palvelun olisi oltava intuitiivinen ja helposti saatavilla, ja sillä olisi oltava tarvittavat työkalut, jotta siitä ei muodostu yrityksille uutta hallinnollista estettä. Arvonlisäveroa varten perustetusta yhden luukun palvelusta on saatu hyviä kokemuksia, ja se on hyvä esimerkki asianmukaisesti toimivasta yhden luukun palvelusta.

	_________________
	_________________

	34 Euroopan parlamentin ja neuvoston asetus (EU) 2018/1724, annettu 2 päivänä lokakuuta 2018, tietoja, menettelyjä sekä neuvonta- ja ongelmanratkaisupalveluja saataville tarjoavan yhteisen digitaalisen palveluväylän perustamisesta ja asetuksen (EU) N:o 1024/2012 muuttamisesta (EUVL L 295, 21.11.2018, s. 1).
	34 Euroopan parlamentin ja neuvoston asetus (EU) 2018/1724, annettu 2 päivänä lokakuuta 2018, tietoja, menettelyjä sekä neuvonta- ja ongelmanratkaisupalveluja saataville tarjoavan yhteisen digitaalisen palveluväylän perustamisesta ja asetuksen (EU) N:o 1024/2012 muuttamisesta (EUVL L 295, 21.11.2018, s. 1).



Tarkistus 19
Ehdotus direktiiviksi
Johdanto-osan 21 kappale
	

	Komission teksti
	Tarkistus

	(21)	Verovelvollisten hallinnollisen rasitteen vähentämiseksi komissiolle olisi siirrettävä valta hyväksyä Euroopan unionin toiminnasta tehdyn sopimuksen, jäljempänä ’SEUT-sopimus’, 290 artiklan mukaisesti säädösvallan siirron nojalla annettavia delegoituja säädöksiä, jotka koskevat siirtohinnoittelun dokumentointia ja joissa vahvistetaan yhteiset mallit ja kielivaatimukset sekä määritetään ne verovelvolliset, joiden on käytettävä näitä malleja, ja noudatettavat määräajat. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.
	(21)	Verovelvollisten hallinnollisen rasitteen vähentämiseksi ja veronkierron riskin pienentämiseksi komissiolle olisi siirrettävä valta hyväksyä Euroopan unionin toiminnasta tehdyn sopimuksen, jäljempänä ’SEUT-sopimus’, 290 artiklan mukaisesti säädösvallan siirron nojalla annettavia delegoituja säädöksiä, jotka koskevat siirtohinnoittelun dokumentointia ja joissa vahvistetaan yhteiset mallit ja kielivaatimukset sekä määritetään ne verovelvolliset, joiden on käytettävä näitä malleja, ja noudatettavat määräajat. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.




Tarkistus 20
Ehdotus direktiiviksi
1 artikla – 1 kohta
	

	Komission teksti
	Tarkistus

	Tässä direktiivissä vahvistetaan säännöt jäsenvaltioiden siirtohinnoittelusääntöjen yhdenmukaistamiseksi ja markkinaehtoperiaatteen yhtenäisen soveltamisen varmistamiseksi unionissa.
	Tässä direktiivissä vahvistetaan säännöt jäsenvaltioiden siirtohinnoittelusääntöjen yhdenmukaistamiseksi ja markkinaehtoperiaatteen yhtenäisen soveltamisen varmistamiseksi unionissa, jotta voidaan tehdä vaatimusten noudattamisesta yksinkertaisempaa yrityksille ja samalla varmistaa verosääntöjen täytäntöönpano unionissa.



Tarkistus 21
Ehdotus direktiiviksi
3 artikla – 1 kohta – 1 alakohta
	

	Komission teksti
	Tarkistus

	1.	’markkinaehtoperiaatteella’ kansainvälistä standardia, jonka mukaan keskenään etuyhteydessä olevien yritysten on toteutettava keskinäiset liiketoimensa samalla tavalla kuin jos ne olisivat riippumattomia kolmansia osapuolia; toisin sanoen kahden keskenään etuyhteydessä olevan yrityksen välisen liiketoimen tuloksen olisi vastattava tulosta, joka olisi saavutettu, jos osapuolet eivät olisi etuyhteydessä keskenään eli jos ne olisivat riippumattomia toisistaan ja tulos (hinta tai marginaali) olisi määräytynyt (avointen) markkinavoimien perusteella;
	1.	’markkinaehtoperiaatteella’ OECD:n malliverosopimuksen 9 artiklan mukaista kansainvälistä standardia, jonka mukaan keskenään etuyhteydessä olevien yritysten on toteutettava keskinäiset liiketoimensa samalla tavalla kuin jos ne olisivat riippumattomia kolmansia osapuolia; toisin sanoen kahden keskenään etuyhteydessä olevan yrityksen välisen liiketoimen tuloksen olisi vastattava tulosta, joka olisi saavutettu, jos osapuolet eivät olisi etuyhteydessä keskenään eli jos ne olisivat riippumattomia toisistaan ja tulos (hinta tai marginaali) olisi määräytynyt (avointen) markkinavoimien perusteella;



Tarkistus 22
Ehdotus direktiiviksi
2 artikla – 1 kohta – 18 alakohta
	

	Komission teksti
	Tarkistus

	18.	’OECD:n siirtohinnoitteluohjeilla’ vuonna 2022 julkaistuja siirtohinnoittelua koskevia OECD:n toimintaohjeita monikansallisia yhtiöitä ja verohallintoja varten (OECD Transfer Pricing Guidelines for Multinational Enterprises and Tax Administrations 2022), jotka OECD:n neuvosto on hyväksynyt keskenään etuyhteydessä olevien yritysten välisen siirtohinnoittelun määrittämisestä annetulla OECD:n neuvoston suosituksella C(95)126/Final, sellaisina kuin ne ovat muutettuina 20 päivänä tammikuuta 2022 ja sellaisina kuin ne esitetään liitteessä I, sekä mahdollisia OECD:n siirtohinnoitteluohjeisiin tehtäviä tulevia muutoksia, jotka unioni hyväksyy OECD:n veroasiain komitean yhteydessä vahvistamalla unionin kannan SEUT-sopimuksen 218 artiklan 9 kohdan mukaisesti;
	18.	’OECD:n siirtohinnoitteluohjeilla’ vuonna 2022 julkaistuja siirtohinnoittelua koskevia OECD:n toimintaohjeita monikansallisia yhtiöitä ja verohallintoja varten (OECD Transfer Pricing Guidelines for Multinational Enterprises and Tax Administrations 2022), jotka OECD:n neuvosto on hyväksynyt keskenään etuyhteydessä olevien yritysten välisen siirtohinnoittelun määrittämisestä annetulla OECD:n neuvoston suosituksella C(95)126/Final, sellaisina kuin ne ovat muutettuina 20 päivänä tammikuuta 2022 ja sellaisina kuin ne esitetään liitteessä I, sekä mahdollisia OECD:n siirtohinnoitteluohjeisiin tehtäviä tulevia muutoksia, jotka jäsenvaltiot hyväksyvät OECD:n veroasiain komitean yhteydessä tai unioni hyväksyy vahvistamalla unionin kannan SEUT-sopimuksen 218 artiklan mukaisesti;




Tarkistus 23
Ehdotus direktiiviksi
3 artikla – 1 a kohta (uusi)
	Komission teksti
	Tarkistus

	
	Siirretään komissiolle valta antaa 18 artiklan mukaisesti delegoituja säädöksiä, joilla otetaan huomioon tämän artiklan 18 alakohdassa määriteltyihin OECD:n siirtohinnoitteluohjeisiin tehtävät mahdolliset tulevat muutokset, jotka jäsenvaltiot hyväksyvät OECD:n veroasiain komitean yhteydessä tai unioni hyväksyy vahvistamalla unionin kannan SEUT-sopimuksen 218 artiklan mukaisesti.


Tarkistus 24
Ehdotus direktiiviksi
5 artikla – 1 kohta – a alakohta
	

	Komission teksti
	Tarkistus

	a)	henkilö osallistuu toisen henkilön johtamiseen olemalla asemassa, jossa voi käyttää huomattavaa vaikutusvaltaa tähän toiseen henkilöön;
	(Tarkistus ei vaikuta suomenkieliseen versioon.)



Tarkistus 25
Ehdotus direktiiviksi
6 artikla – 3 kohta – a alakohta – i alakohta
	

	Komission teksti
	Tarkistus

	i)	kaikki tarvittavat tosiseikat ja oikeudelliset olosuhteet toisella lainkäyttöalueella suoritetun ensioikaisun arvioimiseksi markkinaehtoperiaatteen kannalta;
	i)	kaikki tarvittavat tosiseikat ja oikeudelliset olosuhteet toisella lainkäyttöalueella suoritetun ensioikaisun arvioimiseksi markkinaehtoperiaatteen kannalta, mukaan lukien asiaankuuluvat jäsenvaltioille välitetyt siirtohinnoitteluasiakirjat;



Tarkistus 26
Ehdotus direktiiviksi
6 artikla – 3 kohta – a alakohta – ii a alakohta (uusi)
	

	Komission teksti
	Tarkistus

	
	ii a)	kunkin oikaisun kohteena olevan jäsenvaltion osalta neuvoston direktiivissä (EU) 2022/25231 a tarkoitetulla tavalla laskettu tosiasiallinen veroaste;

	
	________________

	
	1 a Neuvoston direktiivi (EU) 2022/2523, annettu 14 päivänä joulukuuta 2022, monikansallisten konsernien ja suurten kotimaisten konsernien maailmanlaajuisen vähimmäisverotason varmistamisesta unionissa (EUVL L 328, 22.12.2022, s. 1).



Tarkistus 27
Ehdotus direktiiviksi
6 artikla – 3 kohta – b alakohta
	

	Komission teksti
	Tarkistus

	b)	Jäsenvaltion on otettava hakemus käsiteltäväksi ja ilmoitettava tästä verovelvolliselle 30 päivän kuluessa, mikäli kaikki 3 kohdan a alakohdassa luetellut tiedot on toimitettu. Jos tarvittavia tietoja puuttuu, jäsenvaltion on ilmoitettava tästä verovelvolliselle saman määräajan kuluessa ja myönnettävä tälle vähintään 30 päivää aikaa toimittaa tiedot. Jos verovelvollinen ei toimita pyydettyjä tietoja asetetussa määräajassa, pyyntö voidaan hylätä.
	b)	Jäsenvaltion on otettava hakemus käsiteltäväksi ja ilmoitettava tästä verovelvolliselle 40 päivän kuluessa, mikäli kaikki 3 kohdan a alakohdassa luetellut tiedot on toimitettu. Jos tarvittavia tietoja puuttuu, jäsenvaltion on ilmoitettava tästä verovelvolliselle saman määräajan kuluessa ja myönnettävä tälle vähintään 40 päivää aikaa toimittaa tiedot. Jos verovelvollinen ei toimita pyydettyjä tietoja asetetussa määräajassa, pyyntö hylätään.



Tarkistus 28
Ehdotus direktiiviksi
6 artikla – 3 kohta – c alakohta
	

	Komission teksti
	Tarkistus

	c)	Jäsenvaltioiden on huolehdittava, että kun toisessa jäsenvaltiossa tehty ensioikaisu johtaa kaksinkertaiseen verotukseen, menettely saatetaan päätökseen 180 päivän kuluessa verovelvollisen pyynnön vastaanottamisesta hyväksymällä tai hylkäämällä pyyntö asianmukaisin perusteluin.
	c)	Jäsenvaltioiden on huolehdittava, että kun toisessa jäsenvaltiossa tehty ensioikaisu johtaa kaksinkertaiseen verotukseen, menettely saatetaan päätökseen 200 päivän kuluessa verovelvollisen pyynnön vastaanottamisesta hyväksymällä tai hylkäämällä pyyntö asianmukaisin perusteluin. Menettelyn kestoa voidaan pidentää kerran 100 päivällä, jos verovelvollinen ja asianomaiset jäsenvaltiot suostuvat siihen.



Tarkistus 29
Ehdotus direktiiviksi
6 artikla – 3 kohta – d alakohta
	

	Komission teksti
	Tarkistus

	d)	Jos pyyntö hyväksytään, jäsenvaltion on ilmoitettava vastaoikaisun tekemisestä toisen lainkäyttöalueen veroviranomaiselle.
	d)	Jos pyyntö hyväksytään, jäsenvaltion on ilmoitettava välittömästi vastaoikaisun tekemisestä toisen lainkäyttöalueen veroviranomaiselle.



Tarkistus 30
Ehdotus direktiiviksi
6 artikla – 3 a kohta (uusi)
	

	Komission teksti
	Tarkistus

	
	3 a.	Edellä olevan 1, 2 ja 3 kohdan soveltamiseksi jäsenvaltioiden on käytettävä kaikkia käytettävissä olevia menettelyjä ja järjestelyjä, joista säädetään hallinnollista yhteistyötä koskevassa direktiivissä (DAC).



Tarkistus 31
Ehdotus direktiiviksi
6 artikla – 5 kohta – a a alakohta (uusi)
	

	Komission teksti
	Tarkistus

	
	a a)	alaspäin tehtävä oikaisu ei johda kaksinkertaiseen verottamatta jäämiseen, eli alaspäin tehtävä oikaisu on sisällytetty etuyhteydessä olevan yrityksen verotettavaan voittoon toisella lainkäyttöalueella;



Tarkistus 32
Ehdotus direktiiviksi
11 artikla – 3 kohta – a alakohta
	

	Komission teksti
	Tarkistus

	a)	mikään vertailtavien liiketoimien tai kyseiset liiketoimet suorittaneiden yritysten välisistä (mahdollisista) eroista ei voisi olennaisesti vaikuttaa hintaan avoimilla markkinoilla;
	a)	mikään vertailtavien liiketoimien tai kyseiset liiketoimet suorittaneiden yritysten välisistä (mahdollisista) eroista ei voisi olennaisesti vaikuttaa hintaan tai marginaaliin avoimilla markkinoilla;




Tarkistus 33
Ehdotus direktiiviksi
14 artikla – 2 kohta
	

	Komission teksti
	Tarkistus

	2.	Neuvosto voi vahvistaa lisää OECD:n siirtohinnoitteluohjeiden mukaisia sääntöjä siitä, miten markkinaehtoperiaatetta ja muita tämän direktiivin II luvun säännöksiä on sovellettava tiettyihin liiketoimiin, verotuksen oikeusvarmuuden parantamiseksi ja kaksinkertaisen verotuksen riskin vähentämiseksi. Näitä tiettyjä toimia tai liiketoimia ovat seuraavat:
	2.	Siirretään komissiolle valta antaa 18 artiklan mukaisesti delegoituja säädöksiä, joilla vahvistetaan lisää uusimpien kansainvälisesti suositeltujen joko OECD:n tai Yhdistyneiden kansakuntien siirtohinnoitteluohjeiden mukaisia sääntöjä siitä, miten markkinaehtoperiaatetta ja muita tämän direktiivin II luvun säännöksiä on sovellettava tiettyihin liiketoimiin, verotuksen oikeusvarmuuden parantamiseksi ja kaksinkertaisen verottamatta jäämisen ja kaksinkertaisen verotuksen riskin sekä veroriitojen ja veronkierron vähentämiseksi.

	a)	aineettomien hyödykkeiden tai niitä koskevien oikeuksien siirto keskenään etuyhteydessä olevien yritysten välillä, mukaan lukien vaikeasti arvioitavat aineettomat hyödykkeet;
	

	b)	palvelujen tarjoaminen keskenään etuyhteydessä olevien yritysten välillä, mukaan lukien markkinointi- ja jakelupalvelujen tarjoaminen;
	

	c)	kustannustenjakamisjärjestelyt keskenään etuyhteydessä olevien yritysten välillä;
	

	d)	keskenään etuyhteydessä olevien yritysten väliset liiketoimet rakenneuudistusten yhteydessä;
	

	e)	rahoitustoimet;
	

	f)	päätoimipaikan ja sen alaisten kiinteiden toimipaikkojen väliset toimet.
	



Tarkistus 34
Ehdotus direktiiviksi
14 artikla – 2 a kohta (uusi)
	

	Komission teksti
	Tarkistus

	
	2 a.	Komissio voi antaa 18 artiklan mukaisesti delegoituja säädöksiä, joilla vahvistetaan lisää sääntöjä, joilla yksinkertaistetaan markkinaehtoperiaatteen soveltamista unionissa, kuten safe harbour -järjestelyjen käyttöönotto, verotuksen oikeusvarmuuden parantamiseksi ja kaksinkertaisen verottamatta jäämisen ja kaksinkertaisen verotuksen riskin vähentämiseksi sekä veroriitojen ja verotukseen liittyvien väärinkäytösten vähentämiseksi.



Tarkistus 35
Ehdotus direktiiviksi
14 artikla – 2 b kohta (uusi)
	

	Komission teksti
	Tarkistus

	
	2 b.	Komissio voi antaa 18 artiklan mukaisesti delegoidun säädöksen, jossa vahvistetaan säännöt, joilla sisällytetään tähän direktiiviin ehdotettu yksinkertaistettu lähestymistapa siirtohinnoittelun noudattamiseen jakelu- ja valmistustoiminnassa yritysten tuloverotusta Euroopassa koskevasta kehyksestä (BEFIT-kehys) annetun neuvoston direktiivin XX/XX/EU mukaisesti.



Tarkistus 36
Ehdotus direktiiviksi
14 artikla – 3 kohta
	

	Komission teksti
	Tarkistus

	3.	Edellä 2 kohdassa tarkoitetut säännöt otetaan käyttöön neuvoston täytäntöönpanosäädöksillä, jotka perustuvat komission ehdotukseen.
	Poistetaan.



Tarkistus 37
Ehdotus direktiiviksi
14 a artikla (uusi)
	

	Komission teksti
	Tarkistus

	
	14 a artikla

	
	EU:n yhteisen siirtohinnoittelufoorumin perustaminen uudelleen

	
	1.	Komissio perustaa eurooppalaisen siirtohinnoittelufoorumin (EFTP) ja toimii sen puheenjohtajana. EFTP neuvoo ja avustaa komiteaa 17 artiklan mukaisesti, jotta voidaan erityisesti arvioida mahdollista tarvetta mukauttaa tätä direktiiviä siirtohinnoittelumenetelmien jatkuvan yhdenmukaisuuden takaamiseksi unionissa ja maailmanlaajuisesti ottaen huomioon etenkin kehitykset OECD:n ja YK:n tasolla.

	
	2.	EFTP koostuu jäsenvaltioiden edustajista, ja verovelvolliset, tiedemaailma ja kansalaisyhteiskunta ovat siinä tasapuolisesti edustettuina. Euroopan parlamentti on EFTP:n tarkkailijajäsen. Jäsenehdoista päättää 17 artiklassa tarkoitettu komitea.



Tarkistus 38
Ehdotus direktiiviksi
14 b artikla (uusi)
	

	Komission teksti
	Tarkistus

	
	14 b artikla

	
	Luottamukseen ja yhteistyöhön perustuvaa eurooppalaista lähestymistapaa (ETACA) koskevan aloitteen laajentaminen

	
	1.	Luottamukseen ja yhteistyöhön perustuvaan eurooppalaiseen lähestymistapaan (ETACA) on sisällytettävä osallistuvien jäsenvaltioiden erityisen unionin sisäisen siirtohinnoittelun tarkastelu eikä pelkästään pienen lisäarvon liiketoimet, kuten nykyään.

	
	2.	Jäsenvaltioita pyydetään luomaan yhteys ETACAn ja ennakkohinnoittelusopimusten välille, jotta voidaan varmistaa, että ETACA on nopea keino löytää kestäviä ratkaisuja, jos tarkastelumenettelyn aikana tulee esiin ongelmia.




Tarkistus 39
Ehdotus direktiiviksi
15 artikla – 1 kohta
	

	Komission teksti
	Tarkistus

	1.	Komissio tarkastelee ja arvioi tämän direktiivin soveltamista viiden vuoden välein ja toimittaa Euroopan parlamentille ja neuvostolle kertomuksen arvioinnistaan. Ensimmäinen kertomus toimitetaan viimeistään 31 päivänä joulukuuta 2031.
	1.	Komissio tarkastelee ja arvioi kolmen vuoden välein tämän direktiivin soveltamista ja vaikutusta sekä sen ja uusimpien OECD:n tai YK:n ohjeiden välistä vuorovaikutusta ja toimittaa Euroopan parlamentille ja neuvostolle kertomuksen arvioinnistaan ja liittää siihen tarvittaessa lainsäädäntöehdotuksen. Ensimmäinen kertomus toimitetaan viimeistään 31 päivänä joulukuuta 2029. Komissio voi poiketa näistä määräajoista, kun OECD:n tai YK:n tasolla sovitaan uusista siirtohinnoitteluohjeista.



Tarkistus 40
Ehdotus direktiiviksi
15 artikla – 2 kohta
	

	Komission teksti
	Tarkistus

	2.	Jäsenvaltioiden on toimitettava 3 kohdan mukaisesti komissiolle direktiivin arviointia varten tarvittavat tiedot, jotta voidaan parantaa markkinaehtoperiaatteen soveltamista kaksinkertaisen verotuksen vähentämiseksi ja verotukseen liittyvien väärinkäytösten torjumiseksi.
	2.	Jäsenvaltioiden on toimitettava 3 kohdan mukaisesti komissiolle direktiivin arviointia varten tarvittavat tiedot, jotta voidaan parantaa markkinaehtoperiaatteen soveltamista kaksinkertaisen verottamatta jäämisen ja kaksinkertaisen verotuksen vähentämiseksi ja verotukseen liittyvien väärinkäytösten sekä veroriitojen torjumiseksi.



Tarkistus 41
Ehdotus direktiiviksi
15 artikla – 5 kohta
	

	Komission teksti
	Tarkistus

	5.	Jäsenvaltion komissiolle 2 kohdan mukaisesti toimittamia tietoja sekä kaikkia komission tällaisia tietoja käyttäen laatimia kertomuksia tai asiakirjoja voidaan lähettää muille jäsenvaltioille. Tietoja koskee salassapitovelvollisuus, ja niihin on sovellettava tiedot vastaanottaneen jäsenvaltion kansallisessa lainsäädännössä samankaltaisille tiedoille säädettyä suojaa.
	5.	Jäsenvaltion komissiolle 2 kohdan mukaisesti toimittamia tietoja sekä kaikkia komission tällaisia tietoja käyttäen laatimia kertomuksia tai asiakirjoja voidaan lähettää muille jäsenvaltioille ja Euroopan parlamentille. Tietoja koskee salassapitovelvollisuus, ja niihin on sovellettava tiedot vastaanottaneen jäsenvaltion kansallisessa lainsäädännössä samankaltaisille tiedoille säädettyä suojaa.



Tarkistus 42
Ehdotus direktiiviksi
16 artikla – 2 kohta
	

	Komission teksti
	Tarkistus

	2.	Tämän direktiivin mukaisesti käsiteltyjä tietoja, henkilötiedot mukaan lukien, on säilytettävä vain niin kauan kuin on tarpeen tämän direktiivin tavoitteiden saavuttamiseksi kunkin rekisterinpitäjän kansallisten vanhentumisaikoja koskevien sääntöjen mukaisesti, joka tapauksessa enintään kymmenen vuotta.
	2.	Tämän direktiivin mukaisesti käsiteltyjä tietoja, henkilötiedot mukaan lukien, on säilytettävä vain niin kauan kuin on tarpeen tämän direktiivin tavoitteiden saavuttamiseksi kunkin rekisterinpitäjän kansallisten vanhentumisaikoja koskevien sääntöjen mukaisesti, joka tapauksessa enintään kymmenen vuotta siitä, kun henkilötietoja käsitellään tämän direktiivin tarkoituksiin.



Tarkistus 43
Ehdotus direktiiviksi
18 artikla – 1 kohta
	

	Komission teksti
	Tarkistus

	1.	Siirretään komissiolle 13 artiklassa tarkoitettu valta antaa delegoitu säädös tässä artiklassa säädetyin edellytyksin.
	1.	Siirretään komissiolle 3 artiklan toisessa kohdassa, 13 artiklassa sekä 14 artiklan 2, 2 a ja 2 b kohdassa tarkoitettu valta antaa delegoitu säädös tässä artiklassa säädetyin edellytyksin.



Tarkistus 44
Ehdotus direktiiviksi
18 artikla – 2 kohta
	

	Komission teksti
	Tarkistus

	2.	Neuvosto voi milloin tahansa peruuttaa 13 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Päätös ei vaikuta jo voimassa olevan delegoidun säädöksen pätevyyteen.
	2.	Neuvosto voi milloin tahansa peruuttaa 3 artiklan toisessa kohdassa, 13 artiklassa sekä 14 artiklan 2, 2 a ja 2 b kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Päätös ei vaikuta jo voimassa olevan delegoidun säädöksen pätevyyteen.



Tarkistus 45
Ehdotus direktiiviksi
18 artikla – 3 kohta
	

	Komission teksti
	Tarkistus

	3.	Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti.
	3.	Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti. Edellä 14 a artiklassa tarkoitettu eurooppalainen siirtohinnoittelufoorumi toimii asianmukaisena asiantuntijaelimenä.



Tarkistus 46
Ehdotus direktiiviksi
19 artikla – 1 a kohta (uusi)
	

	Komission teksti
	Tarkistus

	
	Euroopan parlamentti voi osallistua tarkkailijana siirtohinnoitteluohjeita koskeviin kansainvälisiin neuvotteluihin asianomaisilla kansainvälisillä foorumeilla.



Tarkistus 47
Ehdotus direktiiviksi
19 a artikla (uusi)
	

	Komission teksti
	Tarkistus

	
	19 a artikla

	
	Uudelleentarkastelu

	
	Komissio tarkastelee uudelleen tämän direktiivin soveltamista sellaisten monikansallisten konsernien osalta, jotka kuuluvat ehdotuksen neuvoston direktiiviksi yritysten tuloverotusta Euroopassa koskevasta kehyksestä (BEFIT-kehys) soveltamisalaan, kun kyseinen direktiivi on tullut voimaan.


Tarkistus 48
Ehdotus direktiiviksi
19 b artikla (uusi)
	

	Komission teksti
	Tarkistus

	
	19 b artikla

	
	Direktiivin 2011/16/EU muuttaminen

	
	Korvataan direktiivin 2011/16/EU 8 a artiklan 6 kohdan i alakohta seuraavasti:

	
	”i)	siirtohinnoittelun määrittämisessä käytetyn menetelmän tai muiden [siirtohinnoittelusta annetun] direktiivin [2024/XX/XX] 9 artiklassa määritellyn markkinaehtoisen hinnan arvioimista koskevien arvonmääritysmenetelmien ja -tekniikoiden yksilöinti ja perustelut tällaisen menetelmän käytölle tai perustelut siirtohinnan käytölle, kun kyse on ennakkohinnoittelusopimuksesta;”




Tarkistus 49
Ehdotus direktiiviksi
20 artikla – 1 kohta – 1 alakohta
	

	Komission teksti
	Tarkistus

	Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään [31 päivänä joulukuuta 2025]. Niiden on viipymättä toimitettava nämä säännökset kirjallisina komissiolle.
	Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään [31 päivänä joulukuuta 2024]. Niiden on viipymättä toimitettava nämä säännökset kirjallisina komissiolle.



Tarkistus 50
Ehdotus direktiiviksi
 20 artikla – 1 kohta – 2 alakohta
	

	Komission teksti
	Tarkistus

	Jäsenvaltioiden on sovellettava näitä säännöksiä [1 päivästä tammikuuta 2026].
	Jäsenvaltioiden on sovellettava näitä säännöksiä [1 päivästä tammikuuta 2025].

